Document ID: 32007R0607

ΚΑΝΟΝΙΣΜΌΣ (ΕΚ) αριθ. 607/2007 ΤΗΣ ΕΠΙΤΡΟΠΉΣ
της 1ης Ιουνίου 2007
για την κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί για την περίοδο 2006/07 στο παράρτημα I του κανονισμού (ΕΚ) αριθ. 1788/2003 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1788/2003 του Συμβουλίου, της 29ης Σεπτεμβρίου 2003, για τη θέσπιση εισφοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 8,
Εκτιμώντας τα ακόλουθα:
(1)
Το άρθρο 6 του κανονισμού (ΕΚ) αριθ. 1788/2003 προβλέπει ότι τα κράτη μέλη καθορίζουν τις ατομικές ποσότητες αναφοράς των παραγωγών. Οι παραγωγοί δύνανται να διαθέτουν μία ή δύο ατομικές ποσότητες αναφοράς, μία για τις παραδόσεις και άλλη για τις απευθείας πωλήσεις, είναι δε δυνατή η μετατροπή μεταξύ των ποσοτήτων αναφοράς ενός παραγωγού κατόπιν δεόντως αιτιολογημένης αίτησης του παραγωγού.
(2)
Ο κανονισμός (ΕΚ) αριθ. 832/2006 της Επιτροπής, της 2ας Ιουνίου 2006, για την κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί για την περίοδο 2005/06 στο παράρτημα I του κανονισμού (ΕΚ) αριθ. 1788/2003 του Συμβουλίου (2), προβλέπει την κατανομή, μεταξύ «παραδόσεων» και «απευθείας πωλήσεων», για την περίοδο από την 1η Απριλίου 2005 έως τις 31 Μαρτίου 2006 για το Βέλγιο, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πορτογαλία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο.
(3)
Σύμφωνα με το άρθρο 25 παράγραφος 2 του κανονισμού (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (3), το Βέλγιο, η Τσεχική Δημοκρατία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η Γαλλία, η Ιταλία, η Κύπρος, η Λεττονία, η Λιθουανία, το Λουξεμβούργο, η Ουγγαρία, οι Κάτω Χώρες, η Αυστρία, η Πολωνία, η Πορτογαλία, η Σλοβενία, η Σλοβακία, η Φινλανδία, η Σουηδία και το Ηνωμένο Βασίλειο έχουν κοινοποιήσει τις ποσότητες οι οποίες έχουν οριστικά μετατραπεί, κατόπιν αίτησης των παραγωγών, μεταξύ των ατομικών ποσοτήτων αναφοράς των «παραδόσεων» και των «απευθείας πωλήσεων».
(4)
Σύμφωνα με το παράρτημα I του κανονισμού (ΕΚ) αριθ. 1788/2003, οι συνολικές εθνικές ποσότητες αναφοράς για το Βέλγιο, τη Δανία, τη Γερμανία, τη Γαλλία, το Λουξεμβούργο, τις Κάτω Χώρες, την Αυστρία, την Πορτογαλία, τη Φινλανδία, τη Σουηδία και το Ηνωμένο Βασίλειο για το 2006/07 είναι μεγαλύτερες από τις συνολικές εθνικές ποσότητες αναφοράς τους για το 2005/06, και τα εν λόγω κράτη μέλη κοινοποίησαν στην Επιτροπή την κατανομή μεταξύ «παραδόσεων» και «απευθείας πωλήσεων» των τριών συμπληρωματικών ποσοτήτων αναφοράς.
(5)
Σύμφωνα με τον κανονισμό (ΕΚ) αριθ. 927/2006 της Επιτροπής, της 22ας Ιουνίου 2006, για την αποδέσμευση του ειδικού αποθεματικού αναδιάρθρωσης που προβλέπεται στο άρθρο 1 παράγραφος 4 του κανονισμού (ΕΚ) αριθ. 1788/2003 του Συμβουλίου (4), οι συμπληρωματικές ποσότητες αναφοράς που αποδεσμεύθηκαν από την 1η Απριλίου 2006 για την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία καταλογίστηκαν στις «παραδόσεις» των αντίστοιχων εθνικών ποσοτήτων αναφοράς.
(6)
Ως εκ τούτου, κρίνεται σκόπιμο να οριστεί η κατανομή μεταξύ των «παραδόσεων» και των «απευθείας πωλήσεων» των εθνικών ποσοτήτων αναφοράς για την περίοδο από την 1η Απριλίου 2006 έως τις 31 Μαρτίου 2007 που καθορίζονται στο παράρτημα I του κανονισμού (ΕΚ) αριθ. 1788/2003.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατανομή, μεταξύ «παραδόσεων» και «απευθείας πωλήσεων» των εθνικών ποσοτήτων αναφοράς που έχουν καθορισθεί στο παράρτημα I του κανονισμού (ΕΚ) αριθ. 1788/2003 για την περίοδο από την 1η Απριλίου 2006 έως τις 31 Μαρτίου 2007 ορίζεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1η Ιουνίου 2007.

Labels: 3
17
6